
26-TA-2026: Noteikumu projekts (Grozījumi)
Grozījumi Ministru kabineta 2022. gada 13. septembra noteikumos Nr. 577 "Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.1.i.  investīcijas "Atbalsts Digitālo inovāciju centru un reģionālo kontaktpunktu izveidei" īstenošanas noteikumi"

	1.0 Likumi.lv (18.04.2025.)

	Izsludināšana: 21.08.2026. 16:46

	1.
	Anotācija (ex-ante)
1.2. Mērķis
	Priekšlikums (TM - 24.08.2026.)
Iesakām pārskatīt anotācijas 1.2. apakšsadaļā norādīto projekta mērķi un to precizēt. Tiesību akta mērķim būtu jābūt vērstam uz pozitīvām izmaiņām, ko paredzēts panākt Latvijā, nevis vienkārši precizēt tiesību aktu. Mērķa formulējumā jāatspoguļo, kādus konkrētus uzlabojumus vai ieguvumus grozījums radīs valsts līmenī.
Piedāvātā redakcija
-
	Ņemts vērā
Anotācijas 1.2. apakšsadaļā precizēts projekta mērķis, to formulējot kā pozitīvi sasniedzamu rezultātu.
	Anotācija (ex-ante)
1.2. Mērķis

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 26.08.2026.)
Lūdzam papildināt anotāciju ar informāciju, vai, ņemot vērā plānotos grozījumus, tiks veikti grozījumi arī līgumā par investīciju projekta īstenošanu. Ja grozījumi līgumā tiks veikti, lūdzam papildināt arī anotācijas 2.1. sadaļas apakšsadaļu "Juridiskās personas" ar norādi uz Eiropas digitālās inovācijas centru un aizpildīt atbilstošo apakšsadaļu "Ietekmes apraksts", kā arī papildināt anotācijas 7.1. sadaļu ar norādi uz Centrālo finanšu un līgumu aģentūru.
Piedāvātā redakcija
-
	Ņemts vērā
Anotācija papildināta ar skaidrojumu, ka plānotie grozījumi neietekmē investīcijas kopējo Atveseļošanas fonda finansējuma apmēru un nav nepieciešams veikt grozījumus līgumā par investīcijas projekta īstenošanu. Līdz ar to nav nepieciešams papildināt anotācijas sadaļas, kas saistītas ar līguma grozījumu ietekmes aprakstu.
 
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 26.08.2026.)
Anotācijas 1.3. sadaļas apakšsadaļā "Pašreizējā situācija" norādīts: "Atbilstoši Finanšu ministrijas vadlīnijām "Vadlīnijas informatīvā ziņojuma vai Ministru kabineta noteikumu izstrādei par Eiropas Savienības Atveseļošanas un noturības mehānisma plāna reformas vai investīcijas ieviešanu projektu izdevumu veikšanas un investīciju ieviešanas nosacījumiem" projektu izdevumu veikšanas un investīciju ieviešanas termiņš ir noteikts līdz 2026. gada 31. augustam."
Vēršam uzmanību, ka attiecīgais termiņš izriet nevis no minētajām vadlīnijām, bet no Eiropas Parlamenta un Padomes 2021. gada 12. februāra Regulas (ES) 2021/241, ar ko izveido Atveseļošanas un noturības mehānismu. Lūdzam atbilstoši precizēt anotācijas tekstu.
Piedāvātā redakcija
-
	Ņemts vērā
Anotācijā precizēts skaidrojums par projektu izdevumu veikšanas un investīcijas ieviešanas termiņa tiesisko pamatu, norādot, ka tas izriet no Eiropas Parlamenta un Padomes Regulas (ES) 2021/241, nevis no Finanšu ministrijas vadlīnijām.
 
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 24.08.2026.)
Lūdzam izvērtēt projekta ietekmi, ņemot vērā anotācijas 1.3. apakšsadaļā sniegto skaidrojumu: "Līdz ar to grozījumi labvēlīgi ietekmēs gala labuma guvēju, nodrošinot iespēju saņemt Noteikumos paredzēto atbalstu par attiecināmajām izmaksām, kas tiek izvērtētas līdz projekta noslēguma progresa pārskata pārbaudes pabeigšanai". Proti, saprotams, ka ietekme uz sabiedrību būs, bet tā netiek izvērstāk skaidrota anotācijas 2. sadaļā.
Piedāvātā redakcija
-
	Ņemts vērā
Anotācijā minētais teikums precizēts, skaidrojot, ka grozījums ir tehnisks precizējums, kura mērķis ir nodrošināt noteikumu piemērošanas loģisku un pilnīgu darbību, ņemot vērā laiku, kas nepieciešams CFLA noslēguma progresa pārskatu izvērtēšanai un lēmuma pieņemšanai. Grozījums nerada jaunas tiesības vai pienākumus un nemaina atbalsta saturu vai apmēru, bet novērš situāciju, kurā atbalsta saņemšanas termiņš iestātos pirms noslēguma progresa pārskata izvērtēšanas pabeigšanas. Ņemot vērā minēto, nav nepieciešams papildināt anotācijas 2. sadaļu.
 
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	5.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Priekšlikums (TM - 24.08.2026.)
Iesakām anotācijas 5.3. apakšsadaļā sniegt skaidrojumu par projektā plānotā grozījuma atbilstību Latvijas Republikas starptautiskajām saistībām, kas jau izriet no  Ministru kabineta 2022. gada 13. septembra noteikumu Nr. 577 "Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.1.i.  investīcijas "Atbalsts Digitālo inovāciju centru un reģionālo kontaktpunktu izveidei" īstenošanas noteikumi" 65. punkta.
Piedāvātā redakcija
-
	Ņemts vērā
Papildināta anotācijas 5.3. apakšsadaļa ar skaidrojumu par projektā plānotā grozījuma atbilstību Latvijas Republikas starptautiskajām saistībām.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām

	6.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (TM - 24.08.2026.)
Lūdzam anotācijā sniegt pilnīgus skaidrojumus, aizpildīt 6. un 7. sadaļu, ievērojot "Vadlīnijas tiesību akta projekta sākotnējās ietekmes novērtēšanai un novērtējuma ziņojuma sagatavošanai Vienotajā tiesību aktu izstrādes un saskaņošanas portālā". Piemēram, no projekta secināma ietekme uz Centrālo finanšu un līgumu aģentūru. Tai īsā laika periodā pēc projekta spēkā stāšanās (līdz 2026. gada 31. augustam) jāpieņem visi nepieciešamie lēmumi par komercdarbības atbalsta piešķiršanu Eiropas digitālās inovācijas centram. 
Piedāvātā redakcija
-
	Ņemts vērā
Skaidrojam, ka grozījums ir tehnisks precizējums, kura mērķis ir nodrošināt noteikumu piemērošanas loģisku un pilnīgu darbību, ņemot vērā laiku, kas nepieciešams CFLA noslēguma progresa pārskata izvērtēšanai un lēmuma pieņemšanai. Grozījums nerada jaunas tiesības vai pienākumus un nemaina atbalsta saturu vai apmēru, bet novērš situāciju, kurā atbalsta saņemšanas termiņš iestātos pirms noslēguma progresa pārskata izvērtēšanas pabeigšanas. Vienlaikus CFLA jebkurā gadījumā ir jāveic noslēguma progresa pārskata izvērtēšana, tādēļ grozījumi pēc būtības nemaina CFLA veicamās darbības. Ņemot vērā minēto, nav nepieciešams papildināt anotācijas 6. un 7. sadaļu.
 
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	7.
	Noteikumu konsolidētā versija
34.3 Šo noteikumu 34.2 punktā minētajā gadījumā Centrālā finanšu un līgumu aģentūra līdz 2025. gada 1. jūnijam atbilstoši šo noteikumu 57.1 punktam vērtē Eiropas digitālās inovācijas centra kā inovācijas kopas dalībnieku atbilstību de minimis atbalsta nosacījumiem uz komercdarbības atbalsta piešķiršanas brīdi. Par komercdarbības atbalsta piešķiršanas brīdi uzskatāms brīdis, kad Centrālā finanšu un līgumu aģentūra pieņēmusi lēmumu par komercdarbības atbalsta piešķiršanu Eiropas digitālās inovācijas centra inovācijas kopas dalībniekiem. Atbalsta programmas ietvaros de minimis atbalsts tiek uzskaitīts katram Eiropas digitālās inovācijas centra dalībniekam atsevišķi.
	Priekšlikums (FM - 26.08.2026.)
Lūdzam pārskatīt noteikumu punktos lietotās atsauces uz citiem noteikumu punktiem un atbilstoši precizēt, jo, piemēram, noteikumu 34.3 un 34.5 punktos ir norādītas atsauces uz 57.1 punktu, kurā norādītie nosacījumi attiecas uz atbalstu, kas tiek sniegts saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 27. pantu, nevis attiecībā uz de minimis atbalstu, kas tiek sniegts saskaņā ar Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam.
 
Piedāvātā redakcija
-
	Ņemts vērā
Noteikumu 34.3 punktā atsauces precizētas no 57.1  uz  57.2 punktu. Papildus precizēta arī atsauce 34.5 punktā.
	Noteikumu konsolidētā versija
34.3 Šo noteikumu 34.2 punktā minētajā gadījumā Centrālā finanšu un līgumu aģentūra līdz 2025. gada 1. jūnijam atbilstoši šo noteikumu 57.2 punktam vērtē Eiropas digitālās inovācijas centra kā inovācijas kopas dalībnieku atbilstību de minimis atbalsta nosacījumiem uz komercdarbības atbalsta piešķiršanas brīdi. Par komercdarbības atbalsta piešķiršanas brīdi uzskatāms brīdis, kad Centrālā finanšu un līgumu aģentūra pieņēmusi lēmumu par komercdarbības atbalsta piešķiršanu Eiropas digitālās inovācijas centra inovācijas kopas dalībniekiem. Atbalsta programmas ietvaros de minimis atbalsts tiek uzskaitīts katram Eiropas digitālās inovācijas centra dalībniekam atsevišķi.



